open-index/open-wikipedia-markdown huggingface dataset:
Michael Jackson & Friends

** Michael Jackson & Friends** oli Michael Jacksonin järjestämä kahden hyväntekeväisyyskonsertin lyhyt konserttisarja (tai kiertue), jolla kerättiin rahaa Punaiselle ristille, Unescolle ja The Nelson Mandela Children's Fund -hyväntekeväisyysjärjestölle. Molemmat konsertit televisioitiin ja jälkimmäinen konsertti näytettiin maailmanlaajuisesti internetissä.

## Tietoa
### Korean konsertti
Ensimmäinen konsertti pidettiin 25. kesäkuuta 1999 loppuunmyydyllä Chamsil Olympiastadionilla Soulissa, Etelä-Koreassa 54&nbsp;000 ihmisen yleisölle. Jackson saapui stadionille kello 21.30 luoden paljon jännitystä yleisöön, kun ihmiset huomasivat hänen bussinsa saapuvan backstage-alueelle. Jackson esiintyi lavalla kello 22.10 yhdessä kitaristi Slashin kanssa samaan tapaan kuin vuoden 1995 MTV Video Music Awardsissa. Konsertti päättyi siihen, kun Jackson esiintyi ilotulitusten ja yleisöön satavien terälehtien kera.

Jacksonin lisäksi konsertissa esiintyi Status Quo, Slash, Justus Frantz, The Kelly Family, Sasha, Barenaked Ladies, Philip Kirkorov, Alan Parsons, Ringo Starr, Zucchero, The Scorpions, All Saints, Boyzone, Patricia Kaas, A. R. Rahman, Luther Vandross, Helmut Lotti, Roberto Alagna, Angela Gheorghiu, Vanessa Mae, Gheorghiu & Alagna, Peter Maffay & Noa, U.Jurgens & M.Adorf, Andrea Bocelli ja Spirit of the Dance. Konsertti kesti yhteensä noin yhdeksän tuntia.

### Saksan konsertti

Toinen konsertti pidettiin 27. kesäkuuta 1999 Münchenin Olympiastadionilla Saksassa, joka oli samantapainen kuin ensimmäinen konsertti, sisältäen monia samoja esiintyjiä. Jacksonin esityslista sisälsi "bridge of no return" -sillan, mikä oli pakolaislapsien symboli. "Earth Song" -kappaleen aikana lapset kulkivat yhdessä sillan yli, mikä symboloi pakolaisten ahdinkoa. Kappaleen lopussa sillan piti romahtaa ja panssarivaunun tulla lavalle, kuten Jacksonin HIStory World Tour -kiertueella. Silta, jonka päällä Jackson seisoi, irtosi kuitenkin liian aikaisin ja sillan keskiosa putosi kovaa vauhtia maahan. Jackson nousi takaisin lavalle ja jatkoi "Earth Song" -kappaleen sekä sen jälkeen "You Are Not Alone" -kappaleen esittämistä. Konsertin lopuksi Jackson vietiin sairaalan ja hänen raportoitiin kärsivän mustelmista ja pienistä palovammoista. Vuonna 2007 Jackson kuitenkin mainitsi, että hän satutti tuolloin selkänsä pahasti, jonka johdosta hän joutui syömään vahvoja särkylääkkeitä.

Jacksonin lisäksi konsertissa esiintyi Patricia Kaas, Steven Seagal, Status Quo, Spirit of the Dance, H.O.T , S.E.S, Luther Vandross, Vanessa Mae, Boys II Men, Slash, Andy Lau, The Scorpions, Philip Kirkorov, Coco Lee ja Blackstreet.

## Michael Jacksonin esityslista

* "She's Out of My Life" esitettiin ainoastaan harjoitusten aikana. 

## Lähteet
*
United We Stand: What More Can I Give

**United We Stand: What More Can I Give** oli hyväntekeväisyyskonsertti, jonka järjestämisessä auttoi poptähti Michael Jackson. Konsertilla kerättiin rahaa "The Pentagon Relief Fund", "The American Red Cross Liberty Relief Fund" ja "The Salvation Army Relief Fund" -hyväntekeväisyysjärjestöille syyskuun 11. päivän terrori-iskujen johdosta. Konsertissa esiintyi Jacksonin lisäksi useita artisteja ja yhtyeitä. Konsertin lopussa Jackson ja muut artistit esittivät Jacksonin säveltämän hyväntekeväisyyskappaleen What More Can I Give.

## Michael Jacksonin esityslista

## Muut konsertissa esiintyneet
*James Brown
*Aerosmith
*3LW
*Anastacia
*Mariah Carey
*Nick Carter (The Backstreet Boys)
*Aaron Carter
*Celine Dion
*Joy Enriquez
*Billy Gilman
*Gloria Estefan
*Hanson
*Beyonce Knowles (Destiny's Child)
*Ricky Martin
*Michael McCary (Boyz II Men)
*Ziggy Marley
*Reba McEntire
*Brian McKnight
*Mya
*N'Sync (Justin Timberlake)
*Tom Petty
*Carlos Santana
*Jon Secada
*Shakira
*Shawn Stockman (Boyz II Men)
*Thalia
*Usher
*Luther Vandross
*Ruben Blades
*Cristian Castro
*Juan Gabriel
*Julio Iglesias
*Luis Miguel
*Laura Pausini
*Alejandro Sanz
*Olga Tanon
Samuel Hoffenstein

**Samuel Goodman Hoffenstein** (8. lokakuuta 1890 Liettua, Venäjän keisarikunta – 6. lokakuuta 1947) oli venäläissyntyinen elokuvasäveltäjä ja -käsikirjoittaja. Hän muutti Yhdysvaltoihin vanhempiensa mukana 1894.

Hoffenstein oli kolme kertaa Oscar-ehdokkaana. Parhaan sovitetun käsikirjoituksen ehdokkaana hän oli elokuvasta *[[Tri Jekyll & Mr. Hyde (vuoden 1931 elokuva)|Tri Jekyll & Mr. Hyde]]* (1931). Toisen kerran hän oli palkintoehdokkaana alkuperäiskäsikirjoituksesta elokuvaan *[[Laura (vuoden 1944 elokuva)|Laura]]* (1944).

## Lähteet

## Aiheesta muualla
* 
*
Will You Be There

**Will You Be There** on yhdysvaltalaisen laulajan Michael Jacksonin kahdeksas vuoden 1991 albumilta Dangerous julkaistu single. Se julkaistiin kesäkuussa 1993. Kappale esiintyy samana vuonna julkaistussa elokuvassa *[[Free Willy – Pelastakaa Willy]]*. Kappale voitti vuonna 1994 MTV Movie Award -palkinnon ”parhaana kappaleena elokuvassa”.

## Kappaleet

### Miksaukset
Hurrikaani (täsmennyssivu)

**Hurrikaani** voi viitata ainakin seuraaviin asioihin:

* Trooppinen hirmumyrsky
* *[[Hurrikaani (elokuva)|Hurrikaani]]* (engl. *The Final Countdown*), yhdysvaltalainen tieteiselokuva vuodelta 1980
* *[[Operaatio Hurrikaani (televisiosarja)|Operaatio Hurrikaani]]*, Ylen esittämä televisiosarja
* Operaatio Hurrikaani, kroaatien hyökkäys Kroatian sodassa
* Operaatio Hurrikaani, Britannian tekemä ydinkoe Länsi-Australiassa
* Hurrikaani-Loimaa, lentopalloseura.
Sepänkeskus

**Sepänkeskus** (ent. Sepänaukion vapaa-aikakeskus) on vuonna 1994 perustettu Jyväskylässä sijaitseva nuoriso- ja kansalaistoiminnan keskus, jonka toiminnasta vastaa Jyväskylän kaupungin nuorisopalvelut. Rakennuksessa on muun muassa nuorten bänditilat, vuokrattavia kokoustiloja ja kansalaisjärjestöjen toimitiloja.

Sepänkeskuksen rakennus on kärsinyt sisäilmaongelmista, joihin Jyväskylän kaupungin sisäilmastoryhmä on etsinyt ratkaisua. Jyväskylän nuorisolautakunnassa pohdittiin vuonna 2010 rakennuksen uutta käyttötarkoitusta.

## Lähteet

## Aiheesta muualla
*Sepänkeskus
Siemenvaippa

**Siemenvaippa** eli **arillus** on siementä ympäröivä mehevä lisäke, jollaisia tavataan joillain kasvilajeilla. Esimerkiksi marjakuusilla siemeniä suojaavat tavallisten käpyjen sijasta kirkkaanpunaiset siemenvaipat. Siemenvaipan tarkoituksena on edistää siemenen leviämistä. Eräillä kasveilla siemenvaippa on ihmisravinnoksi kelpaava. Näistä hyötykasveja ovat esimerkiksi litsi ja rambutaani, joiden syötävät "hedelmät" ovat siemenvaippoja sekä muskottipuu, jonka siemenvaippaa ("muskottikukkaa") käytetään mausteena.

## Katso myös
* elaiosomi

## Lähteet
*
Keston Bledman

**Keston Bledman** (s. 8. maaliskuuta 1988 Port of Spain, Trinidad) on trinidadtobagolainen pikajuoksija.

Bledman voitti Marrakechin alle 18-vuotiaiden MM-kisoissa 2005 pronssia 100 metrin juoksussa ajalla 10,55. Seuraavana vuonna hän sijoittui Pekingin nuorten MM-kisoissa 100 metrillä seitsemänneksi ajalla 10,47 ja karsiutui kisojen 200 metrin juoksun alkuerissä ajalla 25,57. Alle 20-vuotiaiden Keski-Amerikan ja Karibian mestaruuskilpailuissa hän oli samana vuonna toinen 100 metrillä ajalla 10,39. Osakan MM-kisoissa 2007 hän karsiutui 100 metrin toisissa alkuerissä ajalla 10,33. Saman vuoden alle 20-vuotiaiden Pan-Amerikan mestaruuskilpailuissa hän sai 100 metriltä kultaa ajalla 10,32 ja 4&nbsp;×&nbsp;100 metrin viestissä hopeaa.

Bledman oli Pekingin olympialaisissa 2008 mukana Trinidad ja Tobagon joukkueessa 4&nbsp;×&nbsp;100 metrin viestijuoksussa. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. Keski-Amerikan ja Karibian mestaruuskilpailuissa hän kuului kultaa voittaneeseen Trinidad ja Tobagon pikaviestijoukkueeseen Calissa 2008 ja Havannassa 2009. Bledman kilpaili maansa pikaviestijoukkueessa Berliinin MM-kisoissa 2009 alkuerissä. Finaalissa eri miehityksellä juossut joukkue voitti MM-hopeaa. Mayagüezin Keski-Amerikan ja Karibian kisoissa 2010 hän kuului kultaa voittaneeseen maansa pikaviestijoukkueeseen. Seuraavana vuonna hän voitti samassa kaupungissa Keski-Amerikan ja Karibian mestaruuden 100 metrillä ajalla 10,05 ja sai pikaviestissä hopeaa. Daegun MM-kisoissa 2011 hän karsiutui 100 metrin välierissä.

Bledman juoksi Lontoon olympialaisissa 2012 avausosuuden Trinidad ja Tobagon pikaviestijoukkueessa. Joukkue sijoittui alun perin kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. 100 metrillä hän karsiutui välierissä. Moskovan MM-kilpailuissa 2013 hän karsiutui 100 metrin välierissä. IAAF World Relays -kilpailuissa 2014 hän sai hopeaa pikaviestissä. Glasgow'n Kansainyhteisön kisoissa 2014 hän karsiutui 100 metrillä välierissä ja sai pronssia 4&nbsp;×&nbsp;100 metrin viestissä. Vuoden 2015 Pan-Amerikan kisoissa hän sijoittui 100 metrillä neljänneksi ja sai pronssia 4&nbsp;×&nbsp;100 metrin viestissä. Hän karsiutui 100 metrin alkuerissä Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017.

Bledman karsiutui 60 metrin alkuerissä Birminghamin sisäratojen MM-kilpailuissa 2018. Saman vuoden Gold Coastin Kansainyhteisön kisoissa hän karsiutui 100 metrin välierissä. Liman Pan-Amerikan kisoissa 2019 hän saavutti pikaviestissä hopeaa ja sijoittui 100 metrillä kahdeksanneksi.

## Henkilökohtaiset ennätykset
:Lähde: Tilastopaja
**Ulkoradat**
* 100 metrin juoksu: 9,86 (2012)
* 200 metrin juoksu: 20,73 (2008)
**Sisäradat**
* 55 metrin juoksu: 6,18 (2012)
* 60 metrin juoksu: 6,62 (2012)

## Lähteet
John Taliaferro Thompson

**John Taliaferro Thompson** (31. joulukuuta 1860 – 21. kesäkuuta 1940) oli Yhdysvaltain armeijan upseeri, joka tunnetaan parhaimmiten Thompson-konepistoolin luojana.
Puolukkapiiloyökkönen

**Puolukkapiiloyökkönen** (*Conistra vaccinii*) on keskikokoinen yökköslaji. Aikuistalvehtijana se kuuluu toisaalta syksyn viimeisiin ja toisaalta kevään ensimmäisiin perhosiin.

## Koko ja ulkonäkö
Yleisväritykseltään puolukkapiiloyökkönen on tavallisimmin ruosteenruskea, mutta lajin sisällä on huomattavan suurta muuntelua ja joskus tavataan myös harmaita tai kellertäviä yksilöitä. Etusiiven keskiosassa on yleensä selvästi erottuva tumma täplä, joka muodostuu munuaistäplän takaosasta. Etusiiven kärkiosassa saattaa erottua rivi tummia täpliä. Muuten etusiipien kuviointi on melko huomaamatonta ja joskus sitä voi olla vaikea huomata lainkaan. Takasiivet ovat etusiipiä selvästi vaaleammat, harmaanruskeat. Siipiväli 30&ndash;35&nbsp;mm.

## Levinneisyys ja lentoaika
Lajia tavataan koko Euroopassa. Lisäksi se elää Pohjois-Afrikassa ja idässä levinneisyys ulottuu Altaivuoristoon saakka. Suomessa puolukkapiiloyökkönen on erittäin yleinen ja runsaslukuinen ainakin Oulun korkeudelle saakka. Se talvehtii aikuisena ja kuuluu samalla sekä syksyllä viimeisten joukossa, että keväällä ensimmäisinä lentäviin perhosiin. Lauhat jaksot saattavat herättää talvehtivat perhoset esille keskellä talveakin. Lentoaika Suomessa on syyskuun alusta pakkasiin ja keväällä huhtikuusta kesäkuun alkuun.

## Elinympäristö ja elintavat
Puolukkapiiloyökkönen elää etenkin sekametsissä sekä erilaisissa kulttuuriympäristöissä. Laji on yöaktiivinen mutta keväällä ja syksyllä aikuisia perhosia on helppo löytää lepäämässä seinillä, varsinkin ulkovalojen lähistöllä. Makealla nesteellä kostutetulle syötille perhosia voi illalla lentää joukoittain. Aikuinen perhonen talvehtii.

## Ravintokasvi
Toukka kelpuuttaa laajan joukon ravintokasveja.

## Lähteet
Papuan maanjäristys 1976

**Papuan maanjäristys 1976** oli Papuan provinssissa Indonesiassa tapahtunut maanjäristys, joka oli voimakkuudeltaan 7,1 Richterin asteikolla.

## Vahingot ja kuolonuhrit
Mutavyöryt nostivat kuolleitten määrää 72:lla. 5&nbsp;000–9&nbsp;000 ilmoitettiin kadonneiksi ja heidän oletettiin menehtyneen. Kuusi kokonaista kylää tuhoutui.

## Lähteet
Preeriakirvinen

**Preeriakirvinen** (*Anthus spragueii*) on pohjoisamerikkalainen varpuslintu. Sen elinympäristö käsittää Kanadan eteläosat ja Yhdysvaltain pohjoisosat. Se talvehtii Yhdysvaltain eteläosista Meksikon keskiosiin ulottuvalla alueella. John James Audubon kuvaili lajin holotyypin Fort Unionin läheltä Pohjois-Dakotasta 1844.

## Lähteet
Kanelikirvinen

**Kanelikirvinen** (*Anthus furcatus*) on eteläamerikkalainen varpuslintu. Sen elinympäristö käsittää mantereen keskiosia Perusta Länsi-Boliviaan, Argentiinaan, Uruguayhin ja Brasilian kaakkoiskolkkaan. Siitä tunnetaan kaksi alalajia. Frédéric de Lafresnaye ja Alcide d'Orbigny kuvailivat lajin holotyypin Rio Negrolta Patagoniasta 1837.

## Lähteet
Jelena Migunova

**Jelena Migunova** (s. 4. tammikuuta 1984) on venäläinen 400 metrin juoksija.

Migunova sijoittui 2005 Izmirin universiadeissa viidenneksi 400 metrillä ajalla 53,21. Göteborgin EM-kilpailuissa 2006 hän oli 4 × 400 metrin viestijuoksussa mukana Venäjän joukkueessa alkuerissä. Toisella kokoonpanolla loppukilpailussa juossut joukkue voitti kultaa. Pekingin olympialaisissa 2008 hän juoksi myös 4 × 400 metrillä Venäjän joukkueessa alkuerissä. Loppukilpailussa, jossa Migunova ei ollut mukana, joukkue sijoittui alun perin toiseksi, mutta tuli myöhemmin hylätyksi dopingin takia. Pariisin sisäratojen EM-kilpailuissa 2011 hän juoksi kolmannen osuuden Venäjän kultajoukkueessa 4&nbsp;×400&nbsp;metrin viestissä.

## Henkilökohtaiset ennätykset

### Ulkoradat
* 200 metrin juoksu: 23,44 (2009)
* 400 metrin juoksu: 50,59 (2008)

### Sisäradat
* 200 metrin juoksu: 23,90 (2006)
* 400 metrin juoksu: 51,79 (2010)

## Lähteet
Kriketin maailmanliiga 2007–2009

**Kriketin maailmanliiga 2007–2009** oli turnausten sarja, joka huipentui 2009 pelattuun World Cupin karsintaan. 

## 2007
### 1.divisioona

Pelattiin Nairobissa Keniassa 29. tammikuuta – 7. helmikuuta.

#### Alkusarja

#### Loppuottelu

* **** –   158 /2 /37.5  –  155/ all out/ 47

Kaikki kuusi joukkuetta vuoden 2009 finaaliturnaukseen, joka on myös World Cupin karsintaturnaus.

## 3. divisioona

Pelattiin Darwinissa, Australiassa 27. toukokuuta – 2. kesäkuuta.

### Ryhmä A

### Ryhmä B

### Mitaliottelut

### Sijoitusottelut

### Lopulliset sijoitukset

## 2.divisioona

Pelattiin Windhoekissa, Namibiassa 24. marraskuuta – 1. joulukuuta.

### Alkusarja

### Loppuottelut

* Yhdistyneet Arabiemiraatit – Oman 347–280
* Namibia – Tanska 221–220
* Uganda – Argentiina 335–154

### Lopulliset sijoitukset

## 2008
### 5. divisioona
Turnaus pelattiin Jerseyssä 23.–31. toukokuuta. Turnauksen voitti **Afganistan** kukistettuaan finaalissa Jerseyn.

#### Alkulohkot

#### Mitaliottelut

#### Sijat 5–8

#### Sijat 9–12

#### Lopulliset sijoitukset

### 4.divisioona

Pelattiin Dar es Salaamissa Tansaniassa 4.–11. lokakuuta.

#### Alkusarja

#### Loppuottelut
* Afganistan – Hongkong 179–122
* Italia – Tansania 203–133
* Fidži – Jersey 199–172

#### Lopulliset sijoitukset

## 2009

### 3.divisioona

3. divisioonan turnaus pelattiin 24.-31. tammikuuta Buenos Airesissa, Argentiinassa. **Afganistan** jatkoi voittoputkeaan. Se otti kolmannen peräkkäisen divisioonavoittonsa ja nousi lopputurnaukseen näin ollen suorinta tietä 5. divisioonasta saakka.

### Lopputurnaus

World Cupin karsintaturnaus ja maailmanliigan finaali 2007–2009 pelattiin huhtikuussa Etelä-Afrikassa.

#### Ryhmä A

#### Ryhmä B

#### Super Eight

Play-off sijoista 9-12:
* **Uganda** 292/ 6/ 50 - Tanska 230/ 8/ 50
* Oman 254/ all out/ 48.1 - **Bermuda** 256/ 2/ 48.2

* **Loppuottelu**: Kanada 185/ all out/ 48 - **Irlanti** 188/ 1/ 42.3
* Ottelu 3. sijasta: Kenia 179/ all out/ 43.1 - **Alankomaat** 183/ 4/ 32.1
* Ottelu 5. sijasta: **Afganistan** 295/ 8/ 50 - Skotlanti 206/ all out/ 40
* Ottelu 7. sijasta: Namibia 267/ 9/ 50 - **Yhdistyneet Arabiemiraatit** 269/ 6/ 41.3
* Ottelu 9. sijasta: Uganda 352/ 7/ 50 - **Bermuda** 356/ 2/ 48.3
* Ottelu 11. sijasta: Tanska 220/ all out/48.2 - **Oman** 222/ 5/ 41.4

#### Lopulliset sijoitukset

## Lähteet
* http://www.cricketeurope4.net/CRICKETEUROPE/DATABASE/TOURNAMENTS/wcl.shtml 
* http://www.cricketeurope4.net/CRICKETEUROPE/DATABASE/2009/TOURNAMENTS/WCL3/index.shtml 
* http://www.cricinfo.com/wcl/content/story/320398.html
Brita Kekkonen

**Brita Linnéa Kekkonen** (o.s. **Fagerholm**, 30. heinäkuuta 1927 Helsinki – 10. toukokuuta 2013 Helsinki) oli suurlähettiläs Taneli Kekkosen puoliso ja tasavallan presidentti Urho Kekkosen miniä. Hänen isänsä oli valtioneuvos Karl-August Fagerholm. Koulutukseltaan hän oli romaanisen filologian maisteri. Brita Fagerholm ja Taneli Kekkonen avioituivat 1952 ja heillä oli kaksi lasta, Timo Kekkonen ja Tea Kekkonen.

Kekkonen kuoli 10. toukokuuta 2013 Helsingissä Laakson sairaalassa 85-vuotiaana. Hän sairasti syöpää.

Taustaltaan suomenruotsalaista Brita Kekkosta luonnehdittiin suorapuheiseksi, teräväkieliseksi kosmopoliitiksi.

## Kirjallisuutta
* Korhonen, Riitta: *Minä, Brita: Brita Kekkosen elämä* Otava 2008
* 

## Lähteet

## Aiheesta muualla
* Brita Kekkosen muistokirjoitus ''Helsingin Sanomissa''.
Memento mori (Mariskan albumi)

**Memento mori** on suomalaisen hip hop -artisti Mariskan toinen studioalbumi. Albumi julkaistiin helmikuussa 2004 ja sen julkaisi Warner Music Finland.
## Kappaleet
# 
# 
# 
# 
# 
#  
# 
# 
#  
# 
# 
# 
# 
# 
# 
# 

## Lähteet

## Aiheesta muualla
*Desibeli.netin levyarvostelu
*Mesta.netin levyarvostelu
*Noise.fin levyarvostelu
*Soundi.fin levyarvostelu
Lapväärtin kirkko

**Lapväärtin kirkko** () on vuonna 1851 valmistunut, rapatusta tiilestä rakennettu kirkko Kristiinankaupungin Lapväärtissä. Kolmetuhatta istuinpaikkaa mahduttavaa kirkkoa on sanottu Suomen toiseksi (Kerimäen kirkon jälkeen) suurimmaksi maaseutukirkoksi. Sen suunnittelija on saksalaissyntyinen intendentti E. B. Lohrmann. Kirkko on sekä Kristiinankaupungin suomalaisen että ruotsalaisen seurakunnan käytössä.

Kirkkoa alettiin suunnitella 1784 piispantarkastuksen yhteydessä, peruskivi muurattiin vasta 1. marraskuuta 1848. Kokkolalainen Erkki Kuorikoski pestattiin rakennusmestariksi. Kirkon rakennukseen käytetyt kivet ja tiilet saatiin lähiseudulta. Kirkon urkuina ovat Gebrüder Jehmlichin 1958 rakentamat, 34-äänikertaiset urut.  Alttaritaulu on Erik Löfgrenin jäljennös da Vincin *[[Viimeinen ehtoollinen|Viimeisestä ehtoollisesta]]*. Kolmen kellon sijoituspaikkana toimiva kellotapuli on rakennettu aiemman kirkon aikana 1771 ja siirretty nykyisen kirkon viereen 1853.

## Aiheesta muualla
* Kirkon historiaa Lapväärtin sivulla
* Kirkon korjauksia ja huoltoa Lapväärtin sivulla
* Tarkempi historia ruotsiksi
Ramont Williams

**Ramont Williams** on entinen lasvegasilaisen Donna Street Crips -jengin perustajajäsen, joka tuomittiin 61 vuodeksi vankilaan 17-vuotiaana vuonna 1980. Hän vapautui vankilasta noin 40 vuotta etuajassa. Nykyään hän johtaa paikallista nuorisojärjestöä ja palkkaa omaan yritykseensä jengiläisiä ohjatakseen heidät oikealle polulle.

## Lähteet

## Aiheesta muualla

* Artikkeli Las Vegas Weekly -verkkolehdessä.
Suden hetki (Mariskan albumi)

**Suden hetki** on suomalaisen hip hop -artisti Mariskan kolmas studioalbumi. Albumi julkaistiin 10. elokuuta 2005 ja sen julkaisi Warner Music Finland. Albumi on  tyyliltään aikaisempia albumeita pop-sävytteisempi.

Albumi debytoi Suomen virallisen listan sijalla 11.

## Kappaleet
# 
# 
#  
# 
# 
# 
# 
# 
# 
# 
# 

## Arvostelut
* Noise.fi: 
* Soundi: 

## Lähteet
Suden hetki (täsmennyssivu)

**Suden hetki** voi tarkoittaa ainakin seuraavia:

* suden hetki, mytologinen käsite ajasta kolmen aikaan yöllä
* *[[Suden hetki (elokuva)|Suden hetki]]* (*Vargtimmen*), Ingmar Bergmanin elokuva vuodelta 1968
* *[[Suden hetki (Lyijykomppanian albumi)|Suden hetki]]*, heavy metal -yhtye Lyijykomppanian albumi vuodelta 1994
* *[[Suden hetki (Mariskan albumi)|Suden hetki]]*, hiphop -artisti Mariskan albumi vuodelta 2005
* *[[The Grey – Suden hetki]]*, elokuva vuodelta 2011
* *[[Suden hetki (televisiosarja)|Suden hetki]]*, televisiosarja vuodelta 2019
Eragon (videopeli)

**Eragon** on Vivendi Universal Gamesin julkaisema hack and slash -toimintaseikkailupeli. Peli julkaistiin usealle alustalle marraskuussa 2006.

Peli perustuu elokuvaan *[[Eragon (elokuva)|Eragon]]*, joka perustuu kirjasarjaan *[[Perillinen (kirjasarja)|Perillinen]]*.
Pelissä pelaaja ottaa päähenkilö Eragonin roolin, mutta välillä kontrolloi myös tämän lohikäärmettä, Saphiraa.

## Vastaanotto

IGN:n arvostelussa peli sai arvosanaksi 4.7/10.

Metacriticissä pelin Xbox 360 -versiolla on 48/100 pistettä ja PlayStation 2 -versiolla on 51/100 pistettä. Pohjois-Amerikassa peli myi yli 400 tuhatta kopiota.

## Lähteet
Chesterin piirikunta

**Chesterin piirikunta** (*Chester County*) on usean piirikunnan nimi Yhdysvalloissa:

* Chesterin piirikunta, Etelä-Carolina
* Chesterin piirikunta, Pennsylvania
* Chesterin piirikunta, Tennessee.

## Katso myös

* Cheshire (aik. County of Chester), kreivikunta Englannissa.
Hưng Yên

**Hưng Yên** on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 40&nbsp;000 asukasta.

Se sijaitsee 60 kilometriä Hanoista, jonne pääsee sekä rautateitse että valtatietä 5.

## Lähteet
Liettuan erikoisjoukot

**Liettuan erikoisjoukot** (, , SOF) on Liettuan puolustusvoimien yksikkö.

Liettuan erikoisjoukot perustettiin vuonna 2002 ja virallistettiin 3. huhtikuuta 2008.

## Lähteet
1. erä

**1. erä** on Giant Robot -yhtyeen 2. helmikuuta 2008 julkaistu albumi. Yhtye käytti levyllä nimeä *Giant Räbät*.  Albumilla vierailee suomalaisia rap-artisteja, joten Giant Robot vastaa ainoastaan albumin biiteistä.

Albumi ylsi ensimmäisellä listaviikollaan Suomen virallisen listan sijalle 24.

## Kappaleet
# Kesken: 
# Puppa J: 
# Pyhimys: 
# Niko & Tapsa: 
# Laineen Kasperi: 
# Chyde & Lempi-Joe: 
# Jontti, Shaka & J. Karjalainen: 
# Särre: 
# Thono Slowknow: 
# Soppa, Tykopaatti & Stepa: 
# Hannibal & Jodarok: 
# Ville Kalliosta & Huge 
# Asa: 
# Jodarok: 

## Arvostelut
* Desibeli.net: 
* Rumba: *positiivinen*
* Soundi: 

## Lähteet
Samuli Haapasalo

**Samuli Hannu Antero Haapasalo** (s. 3. syyskuuta 1952 Kouvola) on toiminut Keskuskauppakamarin johtajana vuodesta 2014. Hän on koulutukseltaan varatuomari. Hän harrastaa mm. lintuluontokuvausta.

Haapasalo toimi Finavian pääjohtajana 2005–2009 ja toimitusjohtajana 2010–2011. Haapasalon eron syyksi uutisoitiin, se että hän ja Finavian omistajaohjauksesta vastaava liikenneministeriön neuvotteleva virkamies Mika Mäkilä tulleet toimeen. Mäkilää ärsytti omatoimisen Haapasalon tyyli hoitaa asioita Mäkilän ohi suoraan ministerin kanssa. Lisäksi Haapasalo pyrki nostamaan ilmavoimien maksamia lentokenttämaksuja lähemmäksi kaupallisten lentoyhtiöiden maksamia maksuja. Mäkilä kiisti uutisoidut väitteet.

Aiemmin Haapasalo on työskennellyt muun muassa VR:llä, liikenneministeriön liiketoiminta- ja omistajaohjausyksikön päällikkönä (hallitusneuvos) vuosina 1992−2000 sekä liikenne- ja viestintäministeriön osastopäällikkönä ja ylijohtajana vuosina 2000−2005. 

## Aikaisempia hallitusjäsenyyksiä
* Finavia 1991−1993 ja 1994−1996
* Autorekisterikeskus
* VR-Yhtymä Oy
* Suomen Autokatsastus Oy
* Finnair Oyj
* Suomen Posti Oyj

## Lähteet
Sinikevätyökkönen

**Sinikevätyökkönen** (*Cerastis rubricosa*) on keväisin lentävä maayökköslaji.

## Koko ja ulkonäkö

Sinikevätyökkönen on keskikokoinen, ruskeanharmaa yökköslaji, jonka etusiipien pinnassa on nähtävissä sinipunaista sävyä. Etusiivissä on useimmille muille yökköslajeille tyypilliseen tapaan monimutkainen suojaväri. Siivet ovat selvästi poikkijuovaiset, ja poikkiviivojen kohdalla siiven reunassa on tumma täplä. Siiven aaltoviiva on voimakkaasti aaltoileva. Sekä rengas- että munuaistäplää ympäröi punertava rengas ja munuaistäplän takaosa ovat tummia. Takasiivet ovat tasaisen harmaat, selästä etusiipiä vaaleammat. Siipiväli on 32&ndash;38&nbsp;mm.

Toukka on punertavanharmaa, ja nuorena sen selkäpuolella on kaksi kapeaa vaaleaa viivaa ja kyljissä leveämmät vaaleat raidat. Vanhemmiten selkäviivat muuttuvat katkonaisiksi.

## Levinneisyys ja lentoaika
Lajia esiintyy Euroopassa Välimereltä napapiirin pohjoispuolelle. Levinneisyysalue jatkuu Siperian poikki pitkälle Japaniin asti. Yksilöt Lähtevät lentoon ensimmäisten lämpimien kevätpäivien koittaessa, ja perhosia tavataan Suomessa huhtikuun puolivälistä kesäkuuhun.

## Elinympäristö ja elintavat
Erittäin yleinen perhoslaji, joka viihtyy monenlaisissa ympäristöissä metsistä avoimille niityille ja tienvarsille. Toukat ovat yöaktiivisia. Talvehtii kotelona.

## Ravintokasvi
Toukan ravinnoksi kelpaavat ainakin harmaaleppä, maitohorsma, ranta-alpi sekä mustikka.

## Lähteet
Babakinin avaruuskeskus

**Babakinin avaruuskeskus** on NPO Lavotškinin tehtaan teknologiakeskus Moskovan ulkopuolella. 

Tehdas operoi tutkimuskeskusta Venäjän avaruusjärjestön puolesta, joka rahoittaa sen toiminnan. Sen rooli on verrannollinen Nasan JPL-laboratorioon, jota hallinnoi yliopisto. Se on nimetty Georgi Babakinin mukaan, joka oli Lavotškinin pääinsinööri vuodet 1965–1971.

## Aiheesta muualla
* Babakinin sivusto
Georgi Babakin

**Georgi Nikolajevitš Babakin** (; 13. marraskuuta 1914 – 3. elokuuta 1971) oli neuvostoliittolainen insinööri, joka oli Lavotškinin suunnittelutoimiston pääsuunnittelija vuodesta 1965 kuolemaansa asti.

Babakin aloitti radiotekniikasta toimien vuodesta 1930 alkaen Moskovan puhelinyhtiön palveluksessa. Vuodet 1943–1949 Babakin kehitti tutkaohjausta ilmatorjuntatykeille toimien Automaatioinstituutissa (VSNITO), jossa nousi pääinsinööriksi.

Babakin liittyi Neuvostoliiton avaruusohjelmaan – tuolloin vielä ohjusohjelma – vuonna 1949 toimien Boris Tšertokin divisioonassa NII-88-instituutissa, joka kehitti ilmatorjuntaohjuksia ja niiden maalinohjausta. Vuonna 1952 hän toimi ryhmässä, joka siirrettiin Lavotškinin toimistoon (OBK-301) kehittämään mannertenvälistä risteilyohjusta ja V-300-ilmatorjuntaohjusta.

Vuonna 1960 Semjon Lavotškin kuoli ilmailunäyttelyssä Babakinin viereen. Toimiston johtoon tuli Vladimir Tšelomei. Siitä tuli itsenäinen yksikkö jälleen vuonna 1965, jolloin Babakin nousi sen johtoon. Sergei Koroljov luovutti Babakinille miehittämättömien kuu- ja planeettaluotainten kehittämisen, koska tarvitsi omat resurssinsa N-1-kuurakettiin.

Babakinin uusi "NPO Lavotškin" kehitti muun muassa Venera-luotaimet. Babakin kuoli juuri ennen Mars 2- ja Mars 3 -avaruusalusten valmistumista. Suunnittelutoimisto jatkoi menestyksellä: Lunohod-kuuajokit, laskeutuja Venukseen, kuukivien hakua robottialuksella. NPO Lavotškinin tutkimuskeskus on Babakinin avaruuskeskus.

Yksi Kuun ja Marsin kraatteri on nimetty Babakinin mukaan.

## Aiheesta muualla
* Babakinin elämäkerta venäjäksi
Boris Tšertok

**Boris Jevsejevitš Tšertok** (, 1. maaliskuuta 1912 Łódź, Venäjän keisarikunta – 14. joulukuuta 2011 Moskova) oli neuvostoliittolainen ja venäläinen raketti-insinööri, joka kehitti ohjusten ohjausjärjestelmiä ballistisiin ohjuksiin ja avaruusaluksiin. Tšertok oli juutalaista syntyperää.

Tšertokin kirjoittama neliosainen kirja *Rockets and People* on historia Neuvostoliiton avaruusohjelmasta, jonka ylimpään johtoon hän kuului. Hän toimi Sergei Koroljovin apulaisjohtajana 1950-luvulla ohjusten suunnittelussa ja muun muassa miehitetyn Vostok-avaruuslennon suunnittelussa. Vielä miltei satavuotiaana hän konsultoi Energija-yhtiötä.

## Kirjallisuus
* Черток Б.Е. *Ракеты и люди* — М.: Машиностроение, 1999. (B. Chertok, *Rockets and People*)
* Черток Б.Е. *Ракеты и люди. Фили — Подлипки — Тюратам* — М.: Машиностроение, 1999. (B. Chertok, *Rockets and People. Fili — Podlipki — Tyuratam*)
* Черток Б.Е. *Ракеты и люди. Горячие дни холодной войны* — М.: Машиностроение, 1999. (B. Chertok, *Rockets and People. Hot Days of Cold War*)
* Черток Б.Е. *Ракеты и люди. Лунная гонка* — М.: Машиностроение, 1999. (B. Chertok, *Rockets and People. Moon Race*)
* Boris Chertok (author), Asif Siddiqi (editor). ''Rockets and People'', 2005. . Published by Nasa.
* Boris Chertok (author). ''Rockets and People, Volume 2: Creating a Rocket Industry'', 2006. . Published by Nasa.
* Boris Chertok (author). ''Rockets and People, Volume 3: Hot Days of the Cold War'', 2009. . Published by Nasa.

## Lähteet

## Aiheesta muualla
* ''Rockets and People'', published by NASA History  
* Boris Chertok at Astronautix.com
* ''Rockets and People'', online text
Cayo Lara

**Cayo Lara** (s. 29. tammikuuta 1952 Argamasilla de Alba) on espanjalainen kommunistipoliitikko. Hän oli Yhdistyneen vasemmiston puheenjohtaja 2008–2016. Ennen puheenjohtajuutta Lara toimi Argamasilla de Alban pormestarina 1987–1999.
Mafia Wars

***Mafia Wars*** on yhteisöpalvelu Facebookissa pelattava selainpeli. Sen on kehittänyt sanfransiscolainen Zynga, jonka muita pelejä ovat muun muassa Fishville, Petville, Frontierville, CityVille, Café World sekä Farmville.

## Pelaaminen
*Mafia Warsin* perusideana on toimia mafiapomona tehden rikoksia, taistellen ja ostaen yrityksiä. Pelaajat voivat lisäksi kutsua mafiaansa mukaan Facebook-ystäviään, jolloin heidän mafiansa tulevat taisteluissa vahvemmiksi. Pelaaja saa töitä () tekemällä itselleen rahaa, jolla hän voi ostaa uusia yrityksiä ja esineitä. Työt vaativat tietyn määrän energiaa () ja pelaaja saa niistä rahaa, kokemusta () sekä satunnaisesti erilaisia esineitä. Pelaajalle avautuu uusia töitä sitä mukaa, kun hän saa lisää kokemusta ja pääsee korkeammille tasoille. Pelaaja voi taistella muiden pelaajien kanssa. Taisteluiden lopputulokseen vaikuttavat pelaajien käytössään olevat esineet, taidot sekä mafian jäsenten määrä. Taisteluiden voittaja saa kokemusta sekä mahdollisesti rahaa tai esineitä vastapelaajalta. Myös perheet (family) ovat tulleet Mafia Warssiin jäädäkseen. Perheistä pelaaja saa tukea, ja paljon lisäpisteitä päivittäin.

Pelaaja voi rahaa tienattuaan ostaa erilaisia yrityksiä. Yritykset tuottavat tietyssä ajassa tietyn määrän rahaa (esimerkiksi 3000 dollaria joka kahdeksas tunti), jotka pelaaja voi nostaa. Yrityksiä pystyy myös laajentamaan, jolloin niiden tuotanto kasvaa.

Mafia Wars jaetaan tällä hetkellä viiteen kohteeseen: New Yorkiin, Chicagoon, Etelä-Afrikkaan, Lontooseen ja Brasiliaan. Näiden lisäksi pelissä on aiemmin ollut Kuuba, Moskova ja Bangkok. Uusissa kaupungeissa pelaaja voi ostaa uusia yrityksiä sekä suorittaa uusia tehtäviä. Jokaisella kaupungilla on oma rahansa, jota ei voi muuttaa muiden kaupunkien rahaksi (poikkeus: New Yorkin dollareita voi muuttaa tietyn summan vuorokaudessa Las Vegasin pelimerkeiksi). Näin ollen esimerkiksi Yhdysvaltain dollarit, jotka ovat käytössä New Yorkissa, eivät ole käyttökelpoisia Italiassa.

## Aiheesta muualla
* Mafia Wars Wiki
Hoa Lư

**Hoa Lư** on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 57&nbsp;000 asukasta.

Entinen nimi on **Ninh Bình** ennen vuotta 2024.

Ninh Bình sijaitsee noin 90 kilometriä Hanoista etelään. Kaupungilla on hyvät liikenneyhteydet, sillä se sijaitsee valtatien 1A sekä etelästä pohjoiseen kulkevan pääradan varrella.

Kaupungin nähtävyyksiin kuuluvat Trương Hán Siêun temppeli ja Non Nước -vuori.
 
## Lähteet

## Aiheesta muualla
Eteläamerikankirvinen

**Eteläamerikankirvinen** (*Anthus lutescens*) on eteläamerikkalainen varpuslintu. Sen nimialalajin elinympäristö käsittää mantereen pohjoisosan, pääosan Brasiliasta, Uruguayn, Itä-Bolivian ja osan Argentiinaa; alalaji *parvus* elää Panaman Tyynenmeren puoleisella osalla; alalaji *peruvianus* Perun ja Pohjois-Chilen rannikolla. Jacques Pucheran kuvaili lajin holotyypin Rio de Janeiron lähistöltä 1855.

## Lähteet
Rise of Nations

**Rise of Nations** on Big Huge Gamesin kehittämä reaaliaikainen strategiapeli, joka on julkaistu Windowsille vuonna . 

Pelin pääsuunnittelijana toimi Brian Reynolds, joka tunnetaan myös aikaisemmista projekteistaan *[[Civilization II]]:n* ja *[[Sid Meier's Alpha Centaurin]]* parissa. Peli on saanut vaikutteita myös vuoropohjaisista strategiapeleistä sisältäen kulutussotaa ja rajattuja reviirejä. Peli kattaa yhteensä 18 eri sivilisaatiota ja kahdeksan aikakautta.

Vuonna 2004 Big Huge Games julkaisi pelille ensimmäisen lisäosan, *Thrones and Patriotsin*, joka on nykyisin saatavilla myös yhdessä emopelin kanssa *Gold Edition* -kokoelman muodossa.

## Aiheesta muualla
*
Chaconkirvinen

**Chaconkirvinen** (*Anthus chacoensis*) on eteläamerikkalainen kirvisten sukuun kuuluva varpuslintu. Sen esiintymisalue käsittää mantereen keskiosan alankomaita Paraguayssa Concepciónista etelään Argentiinaan, Buenos Airesin eteläpuolelle. John Todd Zimmer kuvaili lajin holotyypin Avia Teraista Chacosta Argentiinasta vuonna 1952.

## Lähteet
Emmanuel Callender

**Emmanuel Callender** (s. 10. toukokuuta 1984) on trinidadtobagolainen pikajuoksija.

Callender oli Pekingin olympialaisissa 2008 mukana Trinidad ja Tobagon joukkueessa 4&nbsp;×&nbsp;100 metrin viestijuoksussa. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia. Vuonna 2009 Callender kilpaili Berliinin MM-kisoissa, joissa karsiutui 100 metrin juoksussa toisissa alkuerissä ajalla 10,27 ja 200 metrin juoksussa välierissä ajalla 20,70. Callender oli kisoissa mukana voittamassa pikaviestissä MM-hopeaa. Daegun MM-kisoissa 2011 hän karsiutui 200 metrin alkuerissä. Saman vuoden Pan-Amerikan kisoissa Guadalajarassa hän saavutti 100 metrillä pronssia ajalla 10,16. Lontoon olympialaisissa 2012 Callender juoksi kolmannen osuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Toronton Pan-Amerikan kisoissa 2015 hän sai pronssia 4&nbsp;×&nbsp;100 metrin viestissä. Lontoon MM-kilpailuissa 2017 hän karsiutui 100 metrin alkuerissä.

## Henkilökohtaiset ennätykset
:Lähde: IAAF
### Ulkoradat
* 100 metrin juoksu: 10,05 (2009)
* 200 metrin juoksu: 20,40 (2009)

## Lähteet
Ramon Miller

**Ramon Miller** (s. 17. helmikuuta 1987 Nassau, Bahama) on bahamalainen 400 metrin juoksija.

Miller oli Pekingin olympialaisissa 2008 mukana 4&nbsp;×&nbsp;400 metrin viestijuoksun alkuerissä Bahaman joukkueessa. Bahama voitti loppukilpailussa, jossa Miller ei juossut, olympiahopeaa. Seuraavana vuonna hän karsiutui Berliinin MM-kisoissa 400 metrin välierissä ajalla 44,99. Hän kilpaili myös Bahaman pitkän viestin joukkueessa, joka hylättiin alkuerissä. Delhin Kansainyhteisön kisoissa 2010 hän sai 400 metrillä pronssia ajalla 45,55. Daegun MM-kisoissa 2011 hän karsiutui 400 metrin välierissä. Myöhemmin samana vuonna hän voitti Guadalajaran Pan-Amerikan kisoissa pronssia 400 metrillä ajalla 45,01.

Lontoon olympialaisissa 2012 hän selviytyi 400 metrillä välieriin. Pitkässä viestissä hän juoksi ankkuriosuuden Bahaman joukkueessa. Hän ohitti loppusuoralla Yhdysvaltain ankkurin Angelo Taylorin ja ratkaisi olympiakullan maalleen. Hän karsiutui 400 metrin alkuerissä Moskovan MM-kilpailuissa  2013. Gold Coastin Kansainyhteisön kisoissa 2018 hän juoksi alkuerissä Bahaman 4&nbsp;×&nbsp;400 metrin viestijoukkueessa, joka toisella kokoonpanolla sai loppukilpailussa hopeaa.

## Henkilökohtaiset ennätykset
:Lähde: IAAF
### Ulkoradat
* 200 metrin juoksu: 20,50 (2012)
* 400 metrin juoksu: 44,87 (2012)

## Lähteet
Tunturien yöpuolta

**Tunturien yöpuolta** on Samuli Paulaharjun kirjoittama novellikokoelma, jonka WSOY julkaisi vuonna 1934. Sen tarinat käsittelevät Lappia, ja niiden sisältö pohjautuu sikäläiseen tarinaperinteeseen. Kirjan tapahtumat sijoittuvat pääasiassa erämaahan ja öiseen aikaan, ja Paulaharju on sisällyttänyt tarinoihin yliluonnollisia ja kauhukirjallisiakin aineksia kummituksineen ja Lapinnoitineen. 

Kaikkiaan 15 novellia sisältävä kirja jäi Paulaharjun ainoaksi puhtaasti kaunokirjalliseksi teokseksi. Se sai ilmestyessään ristiriitaiset arvostelut, mutta on toisaalta kuitenkin kirjoittajansa teoksista kansainvälisesti tunnetuin. Teos on käännetty saksaksi, englanniksi ja puolaksi.

Teoksen on julkaissut uudestaan näköispainoksena Salakirjat (2015). Suomalaisen Kirjallisuuden Seura julkaisi 2016 uudistetun laitoksen, joka sisältää esipuheen ja arvosteluja.

Salakirjat julkaisi vuonna 2018 *Tunturien yöpuolta* -sarjakuvateoksen. Teoksen kuvittivat Jouko Alapartanen, Lea ja Elsa-Maria Kaulanen, Petri Hiltunen ja Lauri Pitkänen. Teos on julkaistu myös englanniksi nimellä *The Night’s Edge: Old Lapland Tales*.

## Novellit
* Tunturien ikuinen vaeltaja
* Paksujalka noita-vainajan ajomiehenä
* Pounu-Lassin otrinki
* Metsän pelästyttämä
* Kieruan vanha pappi
* Haavruuva huutaa
* Onnen lammas
* Jorpa-Ollin kuolema
* Suongil, suuri noita
* Vantus meren rannalla
* Rikkaan-Hannun aarre
* Raunan Piera taajoo manalaisen kanssa
* Kutturi ja Nakkula
* Lussin Pieti ja kuninkaantytär
* Niilas Saaran kiroissa

## Lähteet
Vĩnh Yên

**Vĩnh Yên** on kaupunki Vietnamin pohjoisosassa, Vĩnh Phúcin maakunnan pääkaupunki. Vuonna 1999 kaupungissa oli noin 49&nbsp;000 asukasta. Se sijaitsee noin 63 kilometriä Hanoista. 
  
Kaupungissa käytiin suuri taistelu ranskalaisten ja vietnamilaisten välillä vuonna 1951 osana Indokiinan sotaa.

Vinh Yen on laajalti tunnettu kalastajakylästään P. Dong Dan rannikolla. Kylään kuuluu vuonna 2025 tehdyn tutkimuksen mukaan useita bordelleja, ravintoloita ja ruokakauppoja.

## Lähteet
Tatjana Veškurova

**Tatjana Leonidovna Veškurova** (, s. 23. syyskuuta 1981) on venäläinen 400 metrin juoksija.

Veškurova voitti Göteborgin EM-kisoissa 2006 EM-hopeaa 400 metrillä ajalla 50,15. Samoissa kisoissa hän oli mukana Venäjän joukkueessa, joka voitti 4 × 400 metrin viestijuoksussa EM-kultaa. Kauden lopussa Veškurova sijoittui yleisurheilun maailmancupissa 400 metrillä neljänneksi. Seuraavana vuonna hän juoksi Birminghamin sisäratojen EM-kisoissa matkan viidenneksi. Osakan ulkoratojen MM-kisoissa hän karsiutui välierissä.

Veškurova oli mukana Pekingin olympialaisissa 2008 Venäjän joukkueessa pitkän viestin alkuerissä. Loppukilpailussa, jossa hän ei juossut, joukkue voitti olympiahopeaa. Göteborgin sisäratojen EM-kilpailuissa 2013 hän sai hopeaa 4&nbsp;×&nbsp;400&nbsp;metrin viestissä.

## Ennätykset

### Ulkoradat
* 200 metrin juoksu: 22,92 (2008)
* 400 metrin juoksu: 49,99 (2006)

### Sisäradat
* 200 metrin juoksu: 23,58 (2006)
* 300 metrin juoksu: 37,51 (2007)
* 400 metrin juoksu: 51,07 (2006)
* 500 metrin juoksu: 1.10,28 (2007)

## Lähteet
Isoraitayökkönen

**Isoraitayökkönen**, joissakin lähteissä **muunteleva raitayökkönen**, (*Orthosia incerta*) on ulkonäöltään vaihteleva, yleinen yöperhonen.

## Koko ja ulkonäkö
Isoraitayökkönen on ulkonäöltään huomattavan vaihteleva, mihin tieteellinen lajinimikin viittaa. Yksilöiden yleisväritys voi vaihdella hyvin tummanharmaasta vaaleanharmaaseen ja jopa punertavaan. Myös siipikuvioiden erottuvuudessa on suuria eroja. Siiven keskivarjo vaihtelee tummuudeltaan paljon ja se on yleensä näkyvissä siiven etureunan puolella, mutta varjo saattaa myös muodostaa koko etusiiven poikki selvänä kulkevan tumman raidan. Siiven poikkiviivat erottuvat huonosti mutta siiven kärkiosan vaalea aaltoviiva näkyy usein hyvin ja sen kärjessä on jyrkkä mutka. Rengastäplä ja munuaistäplä ovat usein selvärajaiset. Takasiivet ovat harmaat ja niissä on tummempi täplä. Siipien kärkiväli vaihtelee 33&ndash;41&nbsp;mm.

Toukka muistuttaa muutamia muita yökköstoukkia. Se on vihreä ja siinä on useita pitkittäissuuntaisia vaaleita juovia.

## Levinneisyys ja lentoaika
Raitayökköstä tavataan kaikkialla Euroopassa ja Suomessa ainakin Etelä-Lappiin asti. Keski-Euroopassa perhosta tavataan jopa helmikuusta alkaen, mutta Suomessa lentoaika sijoittuu huhtikuun puolivälistä toukokuun loppuun.

## Elinympäristö ja elintavat
Isoraitayökkönen viihtyy monenlaisissa ympäristöissä ja on elinalueellaan erittäin yleinen. Laji on aktiivinen sekä valoisaan että pimeään aikaan. Aikuiset perhoset lentävät mielellään valolle ja makealle syötille Talvehtii kotelona maassa.

## Ravintokasvi
Toukka käyttää ravinnokseen etenkin tammea, mutta myös koivuja, mustikkaa ja juolukkaa.

## Lähteet
Curling talviolympialaisissa 1932

**[[Talviolympialaiset 1932|Vuoden 1932 talviolympialaisissa]]** järjestettiin **[[curling]]** näytöstapahtumana. Ottelut pelattiin Lake Placidissä New Yorkissa. Joukkueita oli kahdeksan kahdesta eri maasta, neljä Yhdysvalloista ja neljä Kanadasta.

## Tulokset

Mitalistijoukkueet olivat seuraavista Kanadan provinsseista: Manitoba, Ontario, ja Quebec. Paras amerikkalainen joukkue ylsi sijalle neljä ja se oli kotoisin Connecticutista.
Hòa Bình

**Hòa Bình** on kaupunki Vietnamin pohjoisosassa. Se on myös samannimisen maakunnan pääkaupunki. Vuonna 1999 Hòa Bìnhissa oli noin 53&nbsp;000 asukasta. Kaupunki sijaitsee 76 kilometriä Hanoista länteen valtatie 6:n varrella.

## Lähteet
Andretti Bain

**Andretti Bain** (s. 1. joulukuuta 1985 Nassau, Bahama) on bahamalainen 400 metrin juoksija.

Bain karsiutui 2004 Grosseton nuorten MM-kisoissa 400 metrin välierissä ajalla 47,86. Neljä vuotta myöhemmin hän voitti matkan NCAA-mestaruudet sekä sisä- että ulkoradoilla. Hän karsiutui Pekingin olympialaisissa 400 metrin henkilökohtaisen kilpailun välierissä ajalla 45,52, mutta oli mukana Bahaman joukkueessa, joka voitti 4 x 400 metrin viestijuoksussa olympiahopeaa.

## Ennätykset

### Ulkoradat
* 400 metrin juoksu: 44,62 (2008)
* 400 metrin aitajuoksu: 51,65 (2008)

### Sisäradat
* 400 metrin juoksu: 46,02 (2008)

## Lähteet
Luettelo auton johdin- ja liitinmerkinnöistä

Tämä on **luettelo ajoneuvojen johdin- ja liitinmerkinnöistä**. 

DIN-standardi on vakioinut myös liittimien merkinnät, jotta niiden avulla olisi helpompi etsiä eri virtapiirien kytkentäpisteitä.
Liittimet on merkitty numeroilla ja jotkut tärkeimmät myös kirjaintunnuksin.
Johtimet merkitään väreillä, jotka koostuvatperusväreistä ja mahdollisesta eri värillä tehdystä raidasta.
Alla oleva taulukko esittää tärkeimmät näistä merkinnöistä.

----

**Sytytysjärjestelmä, akku, moottorit**

**Sähkömoottorit**

**Generaattorit, säätimet, käynnistys- ja valaistusjärjestelmä**

**Kytkimet**

**Virtareleet**

**Kytkentärele**

**Generaattorit ja säätimet**

----

## Lähteet
Alberta Highway 63

**Alberta Highway 63** on valtatie koillisessa Albertassa, Kanadassa. Tie on tärkein maantieyhteys albertalaiseen Fort McMurrayn taajamaan ja edelleen Athabascan öljyhiekkaesiintymille, joita hyödyntävät yhtiöt kuljettavat tietä pitkin erittäin raskaita ja suurikokoisia kuormia.

Tie on suurimmaksi osaksi kaksikaistaista (1+1) maantietä, lukuun ottamatta Alberta Highway 881:n liittymästä kaksi kilometriä etelään alkavaa nelikaistaista (2+2) osuutta, joka jatkuu aina Syncruden *Mildred Lake* -kaivosalueelle saakka, jossa tie muuttuu jälleen kaksikaistaiseksi. Kaksikaistaiset osuudet ovat erittäin vaarallisia. Vuosina 2001–2005 tiellä sattui noin tuhat onnettomuutta, joissa kuoli 25 ja loukkaantui 257 henkilöä. Tietä onkin joissakin yhteyksissä kutsuttu nimillä ”Suicide 63” (suom. ”Itsemurha 63”) ja ”Death Highway” (suom. ”Kuoleman maantie”). Vuonna 2006 Albertan hallitus päätti 240 kilometrin pituisen Highway 55:n ja Fort McMurrayn välisen osuuden leventämisestä asteittain nelikaistaiseksi. Tieosuuden pohjoinen osa Fort McMurrayn ja Highway 881:n liittymän välillä avattiin vuonna 2008. Koko hankkeen kustannusarvio on 650–680 miljoonaa dollaria. 

Fort McMurraysta pohjoiseen noin 15 minuutin ajomatkan päässä on *Supertest*-niminen ylämäki, joka nousee Poplar Creekistä noin kilometrin matkan 7–8 prosentin kaltevuudella ja on tien pahin koetus suurille rekoille ja ylisuurille kuljetuksille varsinkin talvisaikaan.

## Reitti

## Lähteet
Ljudmila Litvinova

**Ljudmila Litvinova** (s. 8. kesäkuuta 1985) on venäläinen 400 metrin juoksija.

Litvinova voitti 2007 alle 23-vuotiaiden EM-kultaa 400 metrillä ajalla 51,25. Seuraavana vuonna hän oli Pekingin olympialaisissa mukana Venäjän joukkueessa, joka voitti 4&nbsp;×&nbsp;400 metrin viestijuoksussa olympiahopeaa. Litvinova voitti 2009 400 metrin juoksun Euroopan joukkuemestaruuskisoissa ajalla 51,23. Berliinin MM-kisoissa hän karsiutui 400 metrin henkilökohtaisessa kilpailussa välierissä ajalla 50,52, mutta oli mukana viestijoukkueessa, joka voitti pitkässä viestissä MM-pronssia. Daegun MM-kilpailuissa 2011 hän oli mukana pitkässä viestissä kolmanneksi sijoittuneessa Venäjän joukkueessa.

## Henkilökohtaiset ennätykset
:Lähde: IAAF
### Ulkoradat
* 200 metrin juoksu: 22,82 (2009)
* 400 metrin juoksu: 50,27 (2009)

## Lähteet
Rouben Mamoulian

**Rouben Mamoulian** (8. lokakuuta 1898 Tbilisi, Venäjän keisarikunta (nyk. Georgia) – 4. joulukuuta 1987 Woodland Hills, Kalifornia, Yhdysvallat) oli armenialaista syntyperää oleva elokuvaohjaaja. Hän aloitti uransa Venäjällä, josta päätyi Lontoon kautta Yhdysvaltoihin 1920-luvun alkupuolella.

Yhdysvalloissa Mamoulian aloitti teatteriohjaajana Rochesterissa ja New Yorkissa. Hänen ensimmäinen elokuvaohjauksena oli vuonna 1929 valmistunut *[[Applause (elokuva)|Applause]]*. Elokuva menestyi hyvin, ja se sai kriitikoilta hyvät arvostelut. Mamoulian ohjasi kaikkiaan 16 elokuvaa. Niiden joukkoon kuuluvat muun muassa vuonna 1931 valmistunut kauhuelokuva *[[Tri Jekyll & Mr. Hyde (vuoden 1931 elokuva)|Tri Jekyll & Mr. Hyde]]* ja vuonna 1941 ensi-iltansa saanut härkätaistelun maailmaan sijoittuva *[[Verta ja hiekkaa]]*. Mamoulian on saanut tähden Hollywood Walk of Famelle.

## Filmografia
* *[[Applause (elokuva)|Applause]]* 1929, ohjaus
* *[[Tri Jekyll & Mr. Hyde (vuoden 1931 elokuva)|Tri Jekyll & Mr. Hyde]]* (*Dr. Jekyll and Mr. Hyde*) 1931, ohjaus, tuottaja
* *[[Suurkaupungin kadut]]* (*City Streets*) 1931, ohjaus
* *[[Rakasta minua tänä yönä]]* (*Love Me Tonight*) 1932, ohjaus, tuottaja
* *[[Korkea veisu (vuoden 1933 elokuva)|Korkea veisu]]* (*The Song of Songs*) 1933, ohjaus
* *[[Kuningatar Kristiina (vuoden 1933 elokuva)|Kuningatar Kristiina]]* (*Queen Christina*) 1933, ohjaus
* *[[Katuscha]]* (*We Live Again*) 1934, ohjaus
* *[[Elämän uhkapeli]]* (*Becky Sharp*) 1935, ohjaus, tuottaja
* *[[Meidän roistojen kesken]]* (*The Gay Desperado*) 1936, ohjaus
* *[[Kultainen unelma]]* (*High, Wide and Handsome*) 1937, ohjaus
* *[[Kultapoika]]* (*Golden Boy*) 1939, ohjaus
* *[[Zorron merkki (vuoden 1940 elokuva)|Zorron merkki]]* (*The Mark of Zorro*) 1940, ohjaus
* *[[Verta ja hiekkaa]]* (*Blood and Sand*) 1941, ohjaus
* *[[Rakkautta ja huijausta]]* (*Rings on Her Fingers*) 1942, ohjaus
* *[[Laura (vuoden 1944 elokuva)|Laura]]* 1944, ohjaus & Otto Preminger
* *[[Oi nuoruus]]* (*Summer Holiday*) 1948, ohjaus
* *[[Silkkisukat]]* (*Silk Stockings*) 1957, ohjaus

## Lähteet
Match Point

**Match Point** on vuonna 2005 ensi-iltansa saanut draamatrilleri, jonka on ohjannut ja käsikirjoittanut Woody Allen. Elokuvan pääosissa ovat Jonathan Rhys Meyers, Scarlett Johansson, Emily Mortimer, Matthew Goode, Brian Cox ja Penelope Wilton.

Elokuvan arvioitu budjetti oli 15 miljoonaa dollaria ja se tuotti lipputuloissa maailmanlaajuisesti yli 85 miljoonaa dollaria. Allen oli ehdolla parhaan alkuperäisen käsikirjoituksen Oscar-palkintoon vuoden 2006 gaalassa. 

Rotten Tomatoes -kerääjäsivustolla elokuvan 214 arvostelusta 77 prosenttia oli myönteisiä. 

## Juoni
Ohjaajalle epätyypillisessä tyylikkäässä ja vakavassa jännityselokuvassa entinen tennisammattilainen Chris Wilton pääsee englantilaisen yläluokan piireihin, kun hän kihlautuu varakkaan oppilaansa kanssa. Sitten Chris tutustuu morsiamensa veljen kautta kauniiseen amerikkalaistyttöön ja pettää vaimoaan tämän kanssa. Lopulta epätoivoinen Chris alkaa suunnittelemaan julmaa rikosta. 

## Näyttelijät

## Lähteet

## Aiheesta muualla
*
Brothers (vuoden 2009 elokuva)

**Brothers** on vuonna 2009 ensi-iltansa saanut Jim Sheridanin ohjaama draamaelokuva. Se on yhdysvaltalainen versio Susanne Bierin tanskalaiselokuvasta *[[Veljekset (vuoden 2004 elokuva)|Veljekset]]* (2004). Elokuvan pääosissa ovat Tobey Maguire, Jake Gyllenhaal ja Natalie Portman.

## Näyttelijät

## Arvioita
Kriitikko Pertti Avolan mukaan *Brothers* on sekä valtavan intensiivinen että hienovireinen draama, jossa Sheridan käsittelee tasapuolisesti sekä sodan kauhuja että kotirintaman asenneilmastoa yhden perheen ja suvun kautta. Näyttelijätyö on Avolan mukaan kautta linjan erinomaista.

## Lähteet
Pohjois-Suomen lennonvarmistuskeskus

Rovaniemellä toimineen **Pohjois-Suomen lennonvarmistuskeskuksen** (EFPS) vastuualueena oli Suomen lentotiedotusalueen pohjoisosa Oulusta pohjoiseen. Keskus kuului Finavian alaisuuteen. Lennonvarmistuskeskuksen lyhenne EFPS tuli sanoista Europe, Finland ja Pohjois-Suomi.

Fyysisesti Pohjois-Suomen lennonvarmistuskeskus sijaitsi Rovaniemen lentokentällä, jossa se oli toiminut vuodesta 1976 lähtien.
Etelä-Suomen lennonvarmistuspalveluita hoiti *[[Etelä-Suomen lennonvarmistuskeskus]]* (EFES), joka toimi Tampereella, Aitovuoren alueella Olkahisissa.

Etelä- ja Pohjois-Suomen lennonvarmistuskeskukset lakkautettiin 18. marraskuuta 2010, jolloin tilalle perustettiin koko maan kattava Suomen aluelennonjohto.

## Lähteet

## Aiheesta muualla

* Pohjois-Suomen lennonvarmistuskeskuksen kotisivu